Kristian Thulesen Dahl (DF), 2001-03-01:
Jeg vil gerne sige et par ting måske som afslutning på denne her debat til de ordførere, der har været oppe, og sige til for det første SF og Enhedslisten og hr. Frank Dahlgaard
Samtidig kan jeg jo så ærgre mig over, at to partier som Venstre og De Konservative i den grad glimrer ved enten ikke at være til stede i salen, eller - når man er det - ikke at ville deltage i debatten.
Det er en pudsig måde at tage det her forslag på, som går ud på at diskutere noget, der sker i Danmark om 24 dage.
Til regeringspartierne vil jeg sige, at der har været en lidt større diskussionslyst, men der har ikke samtidig været lyst til at forholde sig til de spørgsmål, der er blevet rejst, som er af helt vital karakter.
Det ene er spørgsmålet om, hvordan man kan sige, at den ydre grænse er sikret, og at det er en forudsætning for, at vi afskaffer grænsekontrollen mellem Danmark og Tyskland, når udviklingsministeren her i Folketingssalen for kun 2 dage siden kunne sige, at den illegale indvandring til Spanien fra 1999 til år 2000 er firedoblet.
Man kan vist næppe sige, at det er udtryk for, man har
De skal bare have foden indenfor i et Schengenland i Sydeuropa, så kan de sætte sig i toget eller på anden vis transportere sig helt op i Danmark og søge asyl her i landet.
Der er ikke nogen som helst grund til, at de skulle blive antastet forinden.
Samtidig er der en lang række praktiske problemer ved Schengenaftalen og afskaffelse af grænsekontrollen, som man ikke har forholdt sig til.
Her hele formiddagen har vi kunnet høre i Radioavisen, at der er kaos omkring reglerne for tredjelandes indbyggere.
I 12-Radioavisen kunne jeg høre, at indenrigsministeren har måttet rykke ud med en hurtig melding om, at man vil skaffe information om den såkaldte meldepligt, indbyggerne har, når de rejser til andre Schengenlande, og lægge den ud på Indenrigsministeriets hjemmeside.
Det er nok også på høje tid, når man har vidst, det her var på vej i ca. 5 år, at man så her 24 dage før finder ud af, at der er nogle ting, man hellere lige må tage fat på.
Man har heller ikke fået ansat de folk i baglandspatruljerne, som man har snakket så meget om.
De seneste meldinger lyder på, at man mangler en hel del.
Stillingerne er opslået, men der er ikke ansøgere.
Antallet af overgange kender man heller ikke.
Fra tysk side nævnes der 50.
Fra dansk side nævnes der måske 15.
Man kan ikke rigtig finde ud af det.
Man har heller ikke rigtig fundet ud af, hvordan man vil forhindre import af de dyr, der er uønskede i Danmark.
Et telegram fra Ritzau kunne her forleden fortælle, at danske slagterier nu har stået vagt ved grænsen for at forhindre lastbiler med klovdyr i at komme ind i landet.
Det sker naturligvis efter de seneste udbrud af mund- og klovsyge i England, hvor det jo er helt afgørende, at man stopper importen af den slags dyr i denne situation
, hvis der skal bevares en eksport på de her områder fra dansk side.
Inden for det veterinære område er der andre eksempler på, at det er glimrende, at der er paskontrol.
Vi kender det, når vi står nede ved grænsen og ser, hvad der foregår.
En landmand kommer tilbage efter at have afleveret dyr i Nordtyskland.
Hvem kontrollerer, at lastbilerne er rengjorte, inden de kører tilbage i Danmark, og ikke bringer smitsomme sygdomme med sig.
Det gør de på grænsen.
Det vil man heller ikke kunne gøre fremover.
Alle de her ting, som er nævnt, er der ikke blevet svaret på, har man ikke forholdt sig til fra regeringens side.
Det synes vi er pauvert.
Vi har også nævnt i bemærkningerne til forslaget
, at en stigende andel af de personer i grænselandet, der ved, hvor skoen trykker, råber vagt i gevær.
Det er klart, at især narkotikakriminaliteten springer i øjnene, fordi den i forvejen er grænseoverskridende, siger vicepolitiinspektør Peter Thaysen
fra Grænsepolitiet i Padborg, der også mener, at deciderede tyvebander, der tager rundt i landet, får lettere spil, samtidig med at politiets muligheder for at stoppe især eksporten af stjålne danske biler til Østeuropa forringes.
Haderslevs politimester, Mikael Lyngbo, skriver i en artikel, at den grænseoverskridende kriminalitet har været stigende de seneste 5 år, og at stigningen vil fortsætte, når grænsebåsene fjernes.
Ser man på Schengensamarbejdet med politisikkerhedsbrillerne på, er det klart, at forholdene er mere gunstige i dag, end de vil være efter den 25. marts, siger Mikael Lyngbo videre.
Der er i vore bemærkninger til forslaget nævnt adskillige andre, som også råber vagt i gevær, og vi kan se i medierne, specielt i Sønderjyllandsområdet, at der er flere og flere, der udtaler sig.
Michael Mørup Hansen udtaler til JydskeVestkysten, at der nok er en risiko for, at man vil opleve lidt flere indbrud og lidt mere narkosalg.
En by som Flensborg, der vel kan sammenlignes med Esbjerg, kommer tættere på Danmark nu, og det kan betyde en stigning i den kriminalitet, der er forbundet med en storbys narkomiljø.
Der er altså talrige folk, der ved noget om forholdene, der råber vagt i gevær og siger, at der er nogle problemer.
Men hvad gør regeringen, og hvad gør flertallet herinde?
Hvad gør Venstre og De Konservative, som ikke engang vil deltage i denne debat og svare på de spørgsmål, der rejses?
Man ønsker ikke at debattere dem.
Man fejer dem af bordet.
Man tager dem bare som konstateringer, som bliver gjort i debatten, og vil vel også påstå, at vi bare er drevet af en eller anden frygt for udlandet og frygt for alt fremmed, og man mener vel det samme om de mennesker, der siger, at der er problemer.
Det er ikke for sent at besinde sig, og vi håber meget i Dansk Folkeparti, at der er regeringsrepræsentanter, der også på de indre linjer vil råbe vagt i gevær og arbejde for, at vi i det mindste får udskudt ikrafttrædelsen af Schengensamarbejdet og det grænseløse Europa, som Danmark ellers efter planen skal tiltræde den 25. marts.